Alfonso Cuarón

Alfonsas Kuaronas (Alfonso Cuarón, g. 1961 m. lapkričio 28 d. Meksike, Meksikas) – meksikiečių kilmės kino kūrėjas. A. Kuaronas yra pirmasis Meksikoje gimęs režisierius, pelnęs geriausio režisieriaus Oskaro apdovanojimą.Szalai, G. (2019 m. vasario 24 d.). Oscars: Alfonso Cuaron’s ‘Roma’ Wins Mexico Its First Foreign-Language Honor. The Hollywood Reporter. https://www.hollywoodreporter.com/movies/movie-news/oscars-2019-cuarons-roma-wins-mexico-first-foreign-language-honor-1187807/#:~:text=The%20director%20had%20already%20made,%2Dever%20foreign%2Dlanguage%20Oscar Jis nominuotas Oskaro apdovanojimams šešiose skirtingose kategorijose. Šiuo pasiekimu jis dalijasi su Voltu Disnėjumi (angl. Walt Disney) ir Džordžu Klūniu (angl. George Clooney).

A. Kuaronas nominuotas dešimt Oskarų ir laimėjo keturis, įskaitant geriausio režisieriaus apdovanojimus už filmus Gravitacija (angl. Gravity, 2013 m.) ir Roma (angl. Roma, 2018 m.), geriausio filmo montažo apdovanojimą už filmą Gravitacija (angl. Gravity, 2013 m.) ir geriausios kinematografijos apdovanojimą už filmą Roma (angl. Roma, 2018 m.). Kiti žymūs įvairių žanrų filmai šeimai skirta drama Mažoji princesė (angl. A Little Princess, 1995 m.), romantinė drama Didieji lūkesčiai (angl., Great Expectations, 1998 m.), filmas apie kelią į pilnametystę Y tu mamá también (2001 m.), fantastinis filmas Haris Poteris ir Azkabano kalinys (angl. Harry Potter and the Prisoner of Azkaban, 2004 m.) ir mokslinės fantastikos distopinis trileris Žmonių vaikai (angl. Children of Men, 2006 m.).Kaufman, A. (2009 m. gruodžio 9 d.). Decade: Alfonso Cuarón on “Y Tu Mama Tambien”. IndieWire. https://www.indiewire.com/2009/12/decade-alfonso-cuaron-on-y-tu-mama-tambien-55648/Sharf, Z. (2018 m. rugsėjo 4 d.). Alfonso Cuarón Didn’t Want to Direct ‘Harry Potter’ Until Guillermo Del Toro Called Him an ‘Arrogant Bastard’ and Changed His Mind. IndieWire. https://www.indiewire.com/2018/09/alfonso-cuaron-harry-potter-prisoner-azkaban-guillermo-del-toro-1202000189/CHILDREN OF MEN. (2006 m.).  AFI Catalog. https://catalog.afi.com/Film/63743-CHILDREN-OFMEN?sid=572d308d-a791-4cfa-87fc-e7a6568e2cde

 Ankstyvieji gyvenimo metai 
A. Kuaronas gimė Meksikoje, jo tėvai – Alfredas Kuaronas (isp. Alfredo Cuarón), branduolinėje medicinoje besispecializuojantis gydytojas ir Kristina Orosko (isp. Cristina Orozco), biochemikė dirbanti farmacijos srityje.Valdes, M. (2018 m. gruodžio 13 d.). After ‘Gravity,’ Alfonso Cuarón Had His Pick of Directing Blockbusters. Instead, He Went Home to Make ‘Roma.’. The New York Times Magazine. https://ghostarchive.org/archive/20220101/https://www.nytimes.com/2018/12/13/magazine/alfonso-cuaron-roma-mexico-netflix.html Jis turi du brolius – taip pat filmus kuriantį Karlosą (isp. Carlos)D'Silva, B. (2009 m. spalio 18 d.). Relative Values: Alfonso Cuaron and his brother Carlos. The Sunday Times. https://www.thetimes.co.uk/article/relative-values-alfonso-cuaron-and-his-brother-carlos-pmd9586dqjp ir gamtosaugos biologą Alfredą (isp. Alfredo). Meksikos nacionaliniame autonominiame universitete (UNAM) A. Kuaronas studijavo filosofiją, to paties universiteto mokykloje CUEC (isp. Centro Universitario de Estudios Cinematográficos) mokėsi filmų kūrimo.Roma: Repatriation vs. Exploitation. (2019 m. liepos 7 d.). Film Quarterly. https://filmquarterly.org/2019/06/07/roma-repatriation-vs-exploitation/ Ten jis susipažino su režisieriumi Karlosu Markovičiumi (isp. Carlos Marcovich) ir operatoriumi Emanueliu Liubeskiu (isp. Emmanuel Lubezki) ir su jais kartu sukūrė pirmąjį trumpametražį filmą Vengance Is Mine. 

 Karjera 
 2000-ieji: tarptautinė sėkmė 
kairėje|miniatiūra|250x250px| Kuaronas ir Clive Owen, kurie kartu dirbo filme „Žmonių vaikai“ .
2001 m. A. Kuaronas grįžo į Meksiką su ispaniškai kalbančiais aktoriais, atrinktais filmuotis filme Y tu mamá también, kuriame vaidina Gaelis Garsia Bernalis (isp. Gael García Bernal), Diego Luna ir Maribel Verdu (isp. Maribel Verdú). Tai provokuojanti ir prieštaringa komedija apie du seksualiai apsėstus paauglius, kurie leidžiasi į ilgą kelionę su patrauklia, daug už juos vyresne ištekėjusia moterimi. Atviras seksualumo vaizdavimas filme ir grubus humoras, taip pat aktualios politinės ir socialinės paraštės lėmė tarptautinę filmo sėkmę ir gerus kritikų vertinimus. A. Kuaronas ir bendraautorius brolis Karlosas Kuaronas pasidalino Oskaro nominaciją už geriausią originalų scenarijų.

2004 m. A. Kuaronas režisavo trečiąją sėkmingos Hario Poterio filmų serijos dalį Haris Poteris ir Azkabano kalinys (angl. Harry Potter and the Prisoner of Azkaban, 2004 m.). Iš kai kurių Hario Poterio gerbėjų A. Kuaronas sulaukė kritikos dėl jo požiūrio į filmą, ypač dėl daug didesnės kūrybinės laisvės dirbant su kūriniu, nei jo pirmtakai. Tačiau mačiusi ir pamėgusi A. Kuarono filmą Y tu mamá también knygų autorė Džoana Rouling (angl. J. K. Rowling) teigė, kad tai jos mėgstamiausias iki šiol sukurtų serijos filmų.London Premiere of Prisoner of Azkaban. (2004 m. rugpjūčio 2 d.). J.K.Rowling Official Site. https://web.archive.org/web/20070204052946/http://www.jkrowling.com/textonly/en/news_view.cfm?id=76 Kritiškai filmas taip pat priimtas geriau nei pirmosios dvi dalys, o kai kurie kritikai atkreipė dėmesį į pakitusį toną ir pažymėjo, jog tai pirmasis filmas apie Harį Poterį, iš tikrųjų atspindintis knygų esmę.HARRY POTTER AND THE PRISONER OF AZKABAN. (2004 m.). Rotten Tomatoes. https://www.rottentomatoes.com/m/harry_potter_and_the_prisoner_of_azkaban/ Vėliau auditorijos apklausos ir kritikai jį įvertino kaip geriausią serijos filmą.

2006 m. A. Kuarono filmas Žmonių vaikai, Filis Džeims (angl. P. D. James) romano adaptacija, kurioje vaidina Klaivas Ouvenas (angl. Clive Owen), Džiulijana Mor (angl. Julianne Moore) ir Maiklas Keinas (angl. Michael Caine), sulaukė didelio kritikų pripažinimo ir trijų Oskaro nominacijų. Pats A. Kuaronas už darbą gavo dvi nominacijas geriausio filmo montažo (su Aleksu Rodrigesu (Alex Rodríguez) ir geriausio adaptuoto scenarijaus (su keliais bendradarbiais) kategorijose.

Jis įkūrė filmų kompaniją Esperanto Filmoj (vert. Esperanto filmai, taip pavadintą dėl paramos tarptautinei esperanto kalbaiGreen, S. (2013 m. sausio 17 d.). AN INTERVIEW WITH DIRECTOR ALFONSO CUARÓN. The Universal Language. https://web.archive.org/web/20140702024121/http://esperantodocumentary.com/blog/an-interview-with-director-alfonso-cuaron), kuriai priklauso filmų Ančių sezonas (angl. Duck Season), Pano labirintas (angl. Pan‘s Labyrinth) ir Gravitacija (angl. Gravity, 2013 m.) teisės.

A. Kuaronas organizacijai Autism Speaks taip pat režisavo prieštaringai vertinamą socialinę reklamą I Am Autism (vert. Aš esu autizmas), kuri buvo kritikuojama neįgaliųjų teisių grupių dėl negatyvaus autizmo vaizdavimo.Ne’eman, A. (2009 m. rugsėjo 23 d.). Autistic Community Condemns Autism Speaks. Autistic Self Advocacy Network. http://asansouthwestohio.blogspot.com/2009/09/autistic-community-condemns-autism.html

 Stilius 
A. Kuarono filmuose gausu jam būdingų vizualinių, tematinių ir struktūrinių elementų. Labiausiai pastebima, kad režisierius naudoja lėtus kadrus ir nuolat judina kamerą. Šios tendencijos kuria realaus laiko ir tikros erdvės pojūtį A. Kuarono tyrinėjamuose pasauliuose. Papildydamas šią mintį, režisierius teigia: „Filme Žmonių vaikai norėjome pasinaudoti realaus laiko elementu. Tai dokumentinis požiūris. Tarsi 2027-aisiais tiesiog sektumėte personažus savo skaitmeniniu fotoaparatu.“ Šis dokumentinis požiūris kuria kartais fantastišką ir anapusinį foną, kurį režisierius įpina tokiuose filmuose kaip Haris Poteris ir Azkabano kalinys (angl. Harry Potter and the Prisoner of Azkaban, 2004 m.) bei Gravitacija (angl. Gravity, 2013 m.). Jo filmuose kameros judėjimas veikia kaip veikėjo emocijų tąsa. Nesvarbu, ar naudojamasi rankine kamera, vaizdo kameros stabilizavimo sistema ar robotizuota ranka, A. Kuaronas panaudoja kinematografijos įrankius taip, kad sukurtų intensyvų, simbiotinį ryšį tarp žiūrovo ir veiksmo ekrane.Vasiliauskas, M. (2019 m.  rugpjūčio 12 d.). How Alfonso Cuarón Makes Every Shot Count. Studio Binder. https://www.studiobinder.com/blog/alfonso-cuaron-movies/

 Filmografija 
+ Metai Pavadinimas Platintojas 1991 m. Sólo con tu pareja Warner Bros. 1995 m. Mažoji Princesė (A Little Princess) 1998 m. Dideli lūkesčiai (Great Expectations) 20th Century Studios. 2001 m. Y tu mamá también IFC Films. 2004 m. Haris Poteris ir Azkabano kalinys (Harry Potter and the Prisoner of Azkaban) Warner Bros. 2006 m. Žmonių vaikai (Children of Men) Universal Studios. 2013 m. Gravitacija (Gravity) Warner Bros. 2018 m. Roma (Roma) Netflix.

 Apdovanojimai ir nominacijos 
Metai Pavadinimas Akademijos apdovanojimai BAFTA apdovanojimai Auksinio gaublio apdovanojimai Nominacijos Laimi Nominacijos Laimi Nominacijos Laimi 1995 m. Mažoji Princesė (A Little Princess) 2  2001 m. Y tu mamá también 1 2 1 2004 m. Haris Poteris ir Azkabano kalinys (Harry Potter and the Prisoner of Azkaban) 2 4 2006 m. Žmonių vaikai (Children of Men) 3 3 2 2013 m. Gravitacija (Gravity) 10 7 11 6 4 1 2018 m. Roma (Roma) 10 3 7 4 3 2 Iš viso 28 10 27 12 8 3

 Nuorodos 

 Alfonso Cuarón: Gyvenimas nuotraukose, BAFTA internetinė transliacija, 2007 m. liepos 27 d.

 Šaltiniai 

Kategorija:JAV kino režisieriai
Kategorija:Kino prodiuseriai